
Z A P I S N I K

S 20. sjednice Vijeća mjesnog odbora Gornje Vrapče, održane 05.prosinca 2022.  u prostorijama   MO Gornje Vrapče s početkom u 20,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Tanja Djaković, Ivan Lalić, Vlatka Makarun, Denis Šola i Karlo Mandarić.

NENAZOČNI ČLANOVI VIJEĆA: Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun.

Predsjednik otvara  20. sjednicu Vijeća mjesnog odbora s predloženim dnevnim redom:

DNEVNI RED:


1. Postava uzdignutih ploha u Vrapčanskoj ulici kod kbr. 238/249 i kbr. 250 – očitovanje. 
2. Dopisi i odgovori gradskih ureda.
3. Informacija s koordinacije predsjednika Vijeća Gradske četvrti, potpredsjednika Vijeća i predsjednika Vijeća mjesnih odbora.
4. Zaključci na temelju zahtjeva građana.
5. Razno.                  


Po jednoglasnom prihvaćanju Dnevnog reda, predsjednik daje zapisnik 19. sjednice na usvajanje. Zapisnik 19. sjednice jednoglasno je prihvaćen, te se pristupilo  se diskusiji redom po točkama.


ODLUKE


Točka 1.	

Mjesni odbor je putem GČ Podsused Vrapče, zaprimio je zahtjev za očitovanje od Gradskog ureda za obnovu, izgradnju, prostorno uređenje, graditeljstvo, komunalne poslove i promet: KLASA:340-08/22-002/486, UR.BROJ:251-10-41-1/005-22/4, od 12.10.2022. o postavljanju uzdignutih ploha - usporivača prometa,  u Vrapčanskoj ulici kod kbr. 249 i kbr. 250. Sukladno uputama zadužuju se predsjednik  A. Vučenik i vijećnik K. Mandarić,  da kontaktiraju građane na navedenim kućnim brojevima te njihove odluke predoče gradskoj četvrti na daljnje postupanje.

Točka 2.

Nije bilo dopisa ni odgovora gradskih ureda.


Točka 3.

Predsjednik izvješćuje vijećnike o održanoj koordinaciji predsjednika Vijeća Gradske četvrti, potpredsjednika vijeća i predsjednika vijeća Mjesnog odbora te priloženom zapisniku s iste. 
Vijećnici nisu imali pitanja na dostavljeni zapisnik.

Točka 4.

Vijeću mjesnog odbora obratio se građanin A. D. te upozorio je da je u ulici Horvatnica od kbr.49 – 53,  izrasla živica na javnu površinu širine do 90 cm. S tim u vezi bitno je smanjena prometna vidljivost i  prolaz automobilima. Navedeni prilaže kompletnu dokumentaciju pa  traži da nadležne službe postupe sukladno nacrtu. 
Mjesni odbor koji dugi niz godina zahtijeva produženje autobusne linije 151 gore navedenom ulicom suglasan je da se  cesta proširi do kraja javne površine i omogući bolje javno prometovanje.
.  
Točka 5. 

· vijećnici primaju na znanje da je započela sanacija ulice Dragulinec.
· mjesni odbor će u suradnji s udrugom  branitelja Gornje Vrapče, 06.12. na dan pogibije pukovnika Stjepana Severa, na trgu koji nosi njegovo ime zajedno s rodbinom, prijateljima  i ostalim udrugama zapaliti svijeće.
· vijećnici potvrđuju prethodno imenovanu komisiju za dodjelu prostora mjesne samouprave u sastavu(V. Makarun, K. Mandarić i V. Lalek) da analiziraju sve prispjele zahtjeve te sukladno pravilima o korištenju naprave najpovoljniji raspored.
· ista komisija podijelit će sredstva za čišćenje dobivena s stavke ONR udrugama korisnicima prostora mjesne samouprave kako bi se javni prostor što bolje održavao.
· predsjednik izvješćuje vijećnike da je zbog nastale situacije s sadnjom bora povodom nadolazećih praznika Božića i Nove godine udruga „Zakaj volim Vrapče“,  uputila pismo namjere te ponudila sadnicu i sadnju na Trgu S. Severa. 


[bookmark: _GoBack]Sjednica je završila u 21 sat i 30 minuta.


Predsjednik
Vijeća Mjesnog odbora
   Anđelko Vučenik v.r.




















